CELEX: C2005/115/68
Language: sk
Date: 2005-05-14 00:00:00
Title: Vec T-129/05: Žaloba podaná 23. februára 2005: Wal-Mart Stores, Inc. proti Úradu pre harmonizáciu vnútorného trhu (ochranné známky a vzory)

14.5.2005   
            
            
               SK
            
            
               Úradný vestník Európskej únie
            
            
               C 115/38
            
         Žaloba podaná 23. februára 2005: Wal-Mart Stores, Inc. proti Úradu pre harmonizáciu vnútorného trhu (ochranné známky a vzory)
   (Vec T-129/05)
   (2005/C 115/68)
   Jazyk žaloby: španielčina
   Wal-Mart Stores, Inc., v zastúpení: Fernand de Visscher, Emmanuel Cornu, Eric de Gryse, Donatienne Moreau, Jorge Grau Mora, Alejandro Angulo Labora, Maite Ferrándiz Avendaño, María Baylos Morales a Antonio Velásquez Ibáñez, advokáti, podal 23. februára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Ďalší účastník konania pred odvolacím senátom bol Alejandro Sánchez Villar.
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu zo 17. decembra 2004 vo veci R 629/2004-02, ktorým bolo potvrdené čiastočné zamietnutie prihlášky ochrannej známky Spoločenstva č. 1 997 600„WAL-MART“,
            
         
               —
            
            
               zaviazal ÚHVT nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Žalobca
            
         
               Prihlasovaná ochranná známka Spoločenstva:
            
            
               Slovná ochranná známka „WAL-MART“ – prihláška č. 1 997 600 pre výrobky a služby zatriedené do všetkých tried, okrem triedy 35
            
         
               Majiteľ ochrannej známky alebo označenia uvádzaného v konaní o námietke:
            
            
               Alejandro Sánchez Villar
            
         
               Namietaná ochranná známka alebo označenie:
            
            
               Španielska slovná ochranná známka „WAL-MART“(č. 1 732 588) zapísaná pre výrobky v triede 7 (stroje určené na záhradné práce)
            
         
               Rozhodnutie námietkového oddelenia:
            
            
               Čiastočné vyhovenie námietke pre nasledujúce výrobky: „stroje a časti strojov, motory a hnacie stroje (s výnimkou pozemných vozidiel), spriahadlá a prevodové komponenty pre stroje (s výnimkou pozemných vozidiel), poľnohospodárske náradie, ktoré nie je na ručný pohon“, a zamietnutie
            
         
               Rozhodnutie odvolacieho senátu:
            
            
               Odvolanie bolo zamietnuté
            
         
               Dôvody žaloby:
            
            
               Porušenie článku 43 ods. 2 a článku 8 ods. 1 písm. b) nariadenia Rady (ES) č. 40/94